Parashikime për rritje ekonomike në eurozonë
Por analistët thonë se parashikimet për rritje nuk sinjalizojnë fillimin e fundit të krizës
Përfaqësuesit e trojkës ndërkombëtare të huadhënësve, ku bëjnë pjesë Bashkimi Evropian, Fondit Monetar Ndërkombëtar dhe Banka Qendrore Evropiane, nuk u pritën mirë në Athinë. Greqisë i duhet kësti i ardhshëm i paketës së shpëtimit për të financuar pagesat e borxhit në muajin maj që kapin shumën e 12.8 miliardë dollarëve. Bisedimet kanë ngecur prej muajsh rreth pretendimeve se Greqia është duke zvarritur zbatimin e reformave në fushën e punësimit. Protestuesit thërrisnin para inspektorëve: "Ne po flasim për jetë njerëzish, ndërsa ju flisni për fitimet dhe humbjet." Që nga viti 2008, ekonomia e Greqisë është tkurrur me rreth një të katërtën, dhe niveli i papunësisë është 28 përqind. Vendi sapo ka shënuar një sufiçit buxhetor prej 1.5 për qind të prodhimit të brendshëm bruto, një lajm i mirë pas disa veteve të shkurtimeve të mëdha të shpenzimeve qeveritare. Por ende ka shumë punë për t’u bërë, thotë analisti Simon Tilford i Qendrës për Reformën Europiane. BE këtë javë publikoi parashikimet e rishikuara të rritjes ekonomike duke sugjeruar se eurozona këtë vit do të rritet me 1.2 për qind dhe 1.8 përqind në vitin 2015. Olli Rehn është komisioneri i BE-së për çështjet ekonomike dhe monetare. Italia shihet si një nga anëtarët e eurozonës në vështirësi. Ish- kryetari i bashkisë së Firencës, 39 vjeçari Matteo Renzi, këtë javë u bë kryeministri më i ri i vendit, pasi e mundi rivalin e tij të partisë. Në një fjalim në dhomën e ulët të parlamentit, ai u zotua se do të shkurtojë shpenzimet dhe taksat dhe do të "revolucionarizojë " ekonominë e Italisë. Me ndryshimet politike në Itali dhe rimëkëmbjen në eurozonë, disa politikanë të BE-së besojnë se ky është fillimi i fundit të krizës në eurozën, thotë analisti Simon Tilford i Qendrës për Reformat Evropiane. Pa këto ndryshime, shumë analistë kanë frikë se Evropa nuk do të arrijë t’i zgjidhë problemet thelbësore të eurozonës. Por lajmi se edhe ekonomitë e dobëta kanë filluar të tregojnë shenja pozitive është pritur mirë pas shtatë vitesh të shkurtimeve dhe stanjacionit.